Columbia (Missouri)

Columbia er en by og fylkessete i Boone County i delstaten Missouri i USA. Byen ble grunnlagt i 1820 og er hjem til University of Missouri. Ifølge folketellingen i 2010 hadde byen et innbyggertall på 108 500, men i 2013 ble innbyggertallet estimert til 115 276. Columbia storbyområdet hadde i 2014 et innbyggertall på 223 676 og var det 4. største storbyområdet i delstaten. Byen har fått kallenavnene "Athens of Missouri" og "Athens of the West" på grunn av byens store satsing på utdanning. Det vanligste kallenavnet er "CoMo". Columbia er lokalisert i midtre Missouri 190 km vest for St. Louis, 190 km øst for Kansas City og 47 km nord for delstatshovedstaden Jefferson City. Byen ligger ikke langt unna elven Missouri. Økonomi Columbias økonomi er dominert av utdannings-, helse- og forsikringssektoren. Det finnes også flere jobber i delstatsforvaltningen og i den føderale statsmakten både i Columbia og i delstatshovedstaden Jefferson City en halvtimes pendletur unna. University of Missouri er den største arbeidsgiveren i byen med klart flest ansatte. Byen hadde i 2004 et BNP på 5,84 milliarder dollar, noe som utgjør 2,9 % av delstatens totale BNP. Byen har dermed et høyere bruttonasjonalprodukt enn Bahamas. Forsikringsselskapene Shelter Insurance og Columbia Insurance Group har begge sine hovedkontorer i byen. Det er 3 høyere utdanningsinstitusjoner som er lokalisert i byen. Columbia College og Stephens College er begge høyere utdanningsinstitusjoner som er lokalisert i byen i tillegg til University of Missouri. Vennskapsbyer Georgia, Kutaisi Japan, Mattō Romania, Sibiu Sør-Korea, Suncheon Kina, Laoshan Referanser Eksterne lenker (en) Offisielt nettsted (en) Columbia, Missouri – kategori av bilder, video eller lyd på Commons (en) Columbia, Missouri – galleri av bilder, video eller lyd på Commons Columbia Convention & Visitors Bureau Columbia Chamber of Commerce Sanborn Maps of Missouri Collection Arkivert 23. juli 2013 hos Wayback Machine. [1]